Бекітемін

«Павлодар дарыны»

БУҚБДДО МҚКК басшысы

\_\_\_\_\_\_\_\_\_\_\_\_ Мухаметжанова А.Л.

**Қалалық жалпы білім беру оқу орындарының оқушылары арасында қашықтықта өтетін «М.Жұмабаев оқуларының»**

**ЕРЕЖЕСІ**

1. Осы Ереже жалпы бiлiм беретiн оқу орындары оқушыларының арасында өткiзiлетiн Мағжан оқуларын өткiзу тәртiбiн айқындайды.

2. **Байқау мақсаты:**

Қазақстан Республикасының Президентi Н.Ә.Назарбаевтың Қазақстан халқына Жолдауын, ҚР-ның «Тiлдер туралы» Заңын жүзеге асыру аясында, жалынды ақын Мағжан Жұмабаев [мұрасын жас ұрпаққа таныту](http://tilimen.org/is-sharani-tairibi-en-padishasi--shemshi-afa-masati.html), олардың азаматтық ұстанымының, ұлттық ой-санасының қалыптасуына ықпал ету.

**Мiндеттерi:**   
- мектеп оқушыларының ақын өмiрi мен шығармашылығын тануға деген қызығушылықтарын арттыру, ақынның рухани мұрасын, ақын өмiрi жайлы мәлiметтердi [игерудi насихаттау](http://tilimen.org/otken-merzimi.html);

-жаңа буынның интеллектуалдық пайым-парасатын арттыру;

- дарынды оқушыларға қолдау жасау.

3. **Байқауға қатысушылар:** Мағжан оқуларына оқыту тiлiне қарамастан, жалпы бiлiм беретiн мектептердiң, 5-11-сыныптарының оқушылары қатыса алады.

4. **Байқау шарттары: Мағжан оқулары үш бағыт бойынша өткiзiледi:**

**1. «Өлең – менің Шолпаным, Айым, Күнім»** — Мағжан шығармаларын жатқа оқу конкурсы. Қатысушы өзi жатқа бiлетiн шығармаларын жатқа оқыған видеосын жібереді. Видео 3 минуттан аспауы тиіс. (егер уақыт шектен шығып жатса, оқушы жатқа білетін т.б. Мағжан өлеңдерінің тізімін жібереді.

**2. «Толқынмен толқын сырласып…»** — шығармашылық жұмыс. (Мағжан Жұмабаевтың шығармалары бойынша зерттеу жұмыстары)

**Мақсаты:** Мағжан рухымен сырласа отырып, шығармашыл жастар ақынның рухани мұрасының қазiргi заман жастары үшiн маңыздылығын өздерiне жаңалық ретiнде ашады.

**Зерттеу аспектiлерi:**

- Поэзиялық туындыда танылатын жалпы адамзаттық және ұлттық рухани құндылықтар;

– Бүгiнгi күн проблемасы мен үндестiгi;

– Ақынның тiлдiк шеберлiгi;

– Суреткерлiк шеберлiгi;

– Ақын поэзиясындағы символдық бейнелер т.б.

**Зерттеуге ұсынылатын өлеңдер:**

Оқушы өз еркімен Мағжан өлеңдерінің бірін таңдап, талдау және зерттеу жасайды. Зерттеу (Microsoft Word , 14 және Times New Roman шрифт) түрінде жазылады. Зерттеу 5 беттен аспауы тиіс.

**Зерттеу жобасының құрылымы:**

Зерттеудiң а) [тақырыбы](http://tilimen.org/esse-tairibi.html)

ә)проблемасы;

б)проблеманы шешудiң болжамы;

в)пәнi мен нысанасы;

г)мақсат, мiндеттерi;

д)әдiс-тәсiлдерi;

е)ақпарат [көзiне талдау](http://tilimen.org/sabati-tipi-pisitau-sabafi-sabati-edis-tesilderi-sra-jauap-tal.html);

ж)алынған нәтиженi талқылау, қорытындылау.

**Зерттеу жобасына қойылатын талаптар:**

- Ғалымдардың тақырыпқа байланысты зерттеу еңбектерiн «ұрлауға» болмайды, цитата түрiнде [қолдануға ғана болады](http://tilimen.org/degejlik-tapsirmalar-jinafi.html);

- Талдаулар бүгiнгi күнгi жастардың танымы тұрғысынан ерекшеленуi керек;

- [Проблеманы шешуде](http://tilimen.org/ajjarikova-gulebanu-talapovna-i-sanatti-mektepaldi-dayarli-sin.html) автордың өзiндiк көзқарасы танылуы керек;

- Автордың Мағжан шығармашылығының бүгiнгi күн үшiн маңызын аша бiлуi.

**3. «Ақын да бiр бала ғой айға ұмтылған»** — жас дарындар конкурсы.

(өз шығармаларын орындау) Қосымша берiлген тақырыпқа 4 жол өлең жолдарын жазу. [ZOOM порталында өткізіледі.](http://tilimen.org/osimsha-1-oblisti-eksperttik-kees-materialdarini-tsimi-men-jil.html)(Қатысушы өз шығармаларының жинағын алдын ала тапсыруы тиiс).

Қалалық оқуларда бiрiншi орын алған оқушылар конкурстың облыстық кезеңiне қатысады.